
Ministru kabineta sēdes protokollēmums

Noteikumu projekts "Grozījumi Ministru kabineta 2012. gada 21. februāra noteikumos Nr. 133 "Noteikumi par valsts nodevu par personu apliecinošu dokumentu izsniegšanu""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atbalstīt Iekšlietu ministrijas priekšlikumus:
· 3.1. noteikt ieņēmumu prognozi no valsts nodevas par pasu izsniegšanu 2025. gadā 6 670 522 euro apmērā (palielinājums par 1 777 749  euro), 2026. gadā 5 290 015 euro apmērā (palielinājums par 961 618  euro) un 2027. gadā 3 374 651 euro (palielinājums par 965 257 euro);
· 3.2. noteikt Iekšlietu ministrijas ilgtermiņa saistības pasākumam “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” šādā apmērā:
· 3.2.1. budžeta apakšprogrammā 11.01.00 “Pilsonības un migrācijas lietu pārvalde”  2025. gadā  8 813 343 euro apmērā (palielinājums par 1 461 033 euro), 2026. gadā  7 309 414 euro apmērā (palielinājums par 751 239 euro), 2027. gadā 2 861 106 euro apmērā (palielinājums par 751 239 euro);
· 3.2.2. budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” 2025. gadā 283 858  euro apmērā (palielinājums par 47 310 euro), 2026. gadā 199 158  euro apmērā (palielinājums par 47 310 euro), 2027. gadā 199 158 euro apmērā (palielinājums par 47 310 euro);
· 4. Iekšlietu ministrijai iesniegt Finanšu ministrijā priekšlikumus atbilstoši šā protokollēmuma 3. punktā noteiktajam bāzes izdevumu 2025., 2026. un 2027. gadam precizēšanai.
· 5. Atbilstoši šā protokollēmuma 3. punktā noteiktajam Iekšlietu ministrijai sagatavot un iekšlietu ministram normatīvajos aktos noteiktajā kārtībā iesniegt Ministru kabinetā grozījumus Ministru kabineta 2011. gada 27. jūlija rīkojumā Nr. 347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””.

